Marshal of the air force

Marshal of the air force er den høyeste graden i flere lands flyvåpen. Den oppsto og er stadig i bruk i Royal Air Force (som marshal of the Royal Air Force), og brukes også i en rekke andre flyvåpen med historiske britiske tradisjoner. I tillegg brukes den tidvis som engelsk oversettelse av tilsvarende grad i land med en ikke-britisk, flyvåpen-spesifikk gradstruktur.

I NATO har graden kode OF-10 i henhold til STANAG 2116.

I Storbritannia har graden ikke vært tildelt i fredstid siden 1990-tallet. Den rangerer over air chief marshal og tilsvarer admiral of the fleet (flåteadmiral) i Royal Navy og field marshal (feltmarskalk) i British Army.

Kategori:Luftmilitære grader